|  |  |  |
| --- | --- | --- |
|  | **REPUBLIKA HRVATSKA**  **ZAGREBAČKA ŽUPANIJA**  **GRAD SVETI IVAN ZELINA**  **GRADONAČELNIK** |  |
|  |
| KLASA: 604-01/25-01/01  URBROJ: 238-30-02/33-25-1  Sv. Ivan Zelina, 20. listopada 2025. | |  |

Na temelju članka 48. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13-pročišćeni tekst, 137/15 i 123/17, 98/19, 144/20) i članka 51. Statuta Grada Sv. Ivana Zeline ("Zelinske novine", br. 7/21, 13/24), Gradonačelnica Grada Svetog Ivana Zeline, dana 20. listopada 2025. godine, donio je sljedeću

**O D L U K U**

**o stipendijama Grada Svetog Ivana Zeline**

**za akademsku godinu 2025./2026.**

1. Raspisat će se natječaj za dodjelu stipendija Grada Svetog Ivana Zeline za akademsku godinu 2025./2026., i to:
2. do 10 stipendija redovnim studentima na osnovu kriterija socio-ekonomskog statusa
3. do 20 stipendija redovnim studentima na osnovu kriterija izvrsnosti (ne odnosi se na studente 1. godine studija) i to:

* do 15 stipendija redovnim studentima na studijskim programima iz STEM područja znanosti upisanim u Izvadak studijskih programa u STEM područjima znanosti u svrhu dodjele državnih stipendija u STEM područjima znanosti u akademskoj godini 2025./2026 te redovnim studentima na studijskim programima iz odgojno obrazovnih područja znanosti.
* do 5 stipendija redovnim studentima na ostalim studijskim programima

1. Kriteriji za utvrđivanje liste kandidata za dodjelu stipendija su:
2. Ukoliko su zadovoljeni opći uvjeti, kandidati za stipendije na osnovu socio-ekonomskog statusa ostvaruju bodove prema slijedećim kriterijima:

|  |  |
| --- | --- |
| Prosječni ukupni neto prihod po članu obitelji/kućanstva u prethodna tri mjeseca ne prelazi iznos od 350,00 € mjesečno | 3 boda |
| Prosječni ukupni neto prihod po članu obitelji/kućanstva u prethodna tri mjeseca ne prelazi iznos od 400,00 € mjesečno | 2 boda |
| Prosječni ukupni neto prihod po članu obitelji/kućanstva u prethodna tri mjeseca ne prelazi iznos od 500,00 € mjesečno | 1 bod |
| Kandidat je dijete poginulog hrvatskog branitelja | 2 boda |
| Kandidat je dijete invalida Domovinskog rata / po roditelju | 1 bod |
| Kandidat je dijete hrvatskog branitelja / po roditelju | ½ bod |
| Kandidat ili roditelj/skrbnik kandidata je osoba s priznatim invaliditetom (100%) | 1 bod |
| Roditelj kandidata je nezaposlen i prima naknadu za nezaposlene / po roditelju | 1 bod |
| Kandidat nema živućeg jednog ili oba roditelja (samohrani roditelj) | 1 bod |
| Kandidat živi s jednim roditeljem i ne ostvaruje pravo s osnove uzdržavanja (alimentacije) od drugog roditelja | 1 bod |
| Kandidat ili njegovi roditelji/skrbnici ostvaruju pravo na pomoć Hrvatskog zavoda za socijalni rad (zajamčenu minimalnu naknadu) ili Hrvatskog zavoda za mirovinsko osiguranje (dječji doplatak) | 1 bod |
| **Napomena:** kod istog broja bodova, prednost će imati kandidat koji ima niži ukupni prihod po članu obitelji, a ukoliko je potrebno kao dodatni kriterij biti će zatražen postignut uspjeh u prethodnoj akademskoj godini te će se uzeti u obzir i redoslijed zaprimanja prijave na Natječaj za dodjelu stipendija | |

1. Ukoliko su zadovoljeni opći uvjeti, kandidati za stipendije na osnovu izvrsnosti ostvaruju bodove prema slijedećim kriterijima:

|  |  |
| --- | --- |
| Prethodna godina studija završena je jedinstvenom prosječnom ocjenom 4,000-4,499 | 1 bod |
| Prethodna godina studija završena je jedinstvenom prosječnom ocjenom 4,500-4,750 | 2 boda |
| Prethodna godina studija završena je jedinstvenom prosječnom ocjenom 4,751-5,000 | 3 boda |
| Ostvareno je od 55 do 57 ECTS bodova po akademskoj godini | 1 bod |
| Ostvareno je od 58 do 60 ECTS bodova po akademskoj godini | 2 boda |
| Ostvareno je više od 60 ECTS bodova po akademskoj godini | 3 boda |
| Studijski smjer je iz deficitarnog područja | 1 bod |
| Osvojeno je prvo, drugo ili treće mjesto/nagrada na državnoj razini natjecanja.  Dobivena rektorova/dekanova nagrada.  Objavljen barem jedan znanstveno-stručni rad koji nije obvezni dio kurikuluma.  Objavljen znanstveno-stručni rad koji je objavljen u stručnim časopisima.  Održana je praizvedba vlastitih kompozicija u renomiranim ustanovama u Republici Hrvatskoj ili inozemstvu ili su iste bile izvedene od strane renomiranih izvođača u Republici Hrvatskoj ili inozemstvu.  Održana je izložba vlastitih slika/djela u renomiranim ustanovama u Republici Hrvatskoj ili inozemstvu. | 3 boda |
| Objavljen znanstveno-stručni rad, održana izložba slika/djela, održana praizvedba kompozicija kojima je tema Grad Sveti Ivan Zelina. | 2 boda |
| **Napomena:** kod istog broja bodova, prednost će imati kandidat s većom prosječnom ocjenom zaokruženom na četiri decimale, a uzet će se u obzir i redoslijed zaprimanja prijave na Natječaj za dodjelu stipendija. | |

1. Opći uvjeti natječaja bit će navedeni u tekstu Natječaja.
2. Sve zaprimljene prijave za dodjelu stipendija i popratnu dokumentaciju, obradit će Povjerenstvo za stipendije u slijedećem sastavu:
3. Branka Hođa
4. Monika Horvat
5. Ivana Koščec Jardas

Povjerenstvo iz ove točke izrađuje Privremenu listu kandidata za stipendije koja se objavljuje na službenoj internet stranici Grada Svetog Ivana Zeline i na oglasnoj ploči Grada Svetog Ivana Zeline, a na koju se može uložiti pisani prigovor u roku od 8 (osam) dana od objave, o kojem odlučuje Gradonačelnik.

1. Natječaj će biti objavljen u „Zelinskim novinama“, službenom glasilu Grada Svetog Ivana Zeline, na internetskoj stranici Grada Svetog Ivana Zeline i na oglasnoj ploči Grada Svetog Ivana Zeline, a otvoren je do 7. studenog 2025. godine.

**VI**. Ova Odluka stupa na snagu danom donošenja.

|  |
| --- |
| **GRADONAČELNICA** |
| **Eva Jendriš Škrljak, dr.med., v.r.** |